মহানগর ওয়েবডেস্ক: পাকিস্তান রাষ্ট্রসংঘের মানবাধিকার কাউন্সিলে ভারতকে কোণঠাসা করার চেষ্টা করছে৷ ভারতও ছেড়ে কথা বলছে না৷ ভারতের সিনিয়র কূটনীতিক দেখা করলেন রাষ্ট্রসংঘের মানবাধিকার কাউন্সিলের প্রধান মিশেল বাকেলটের সঙ্গে৷ সীমান্ত সন্ত্রাস নিয়ে গভীর উদ্বেগ প্রকাশ করেছেন তিনি৷ বিদেশমন্ত্রকের মুখপাত্র রাভেশ কুমার ট্যুইট করে বলেন, ভারতের কূটনীতিক বিজয় ঠাকুর সিং বাকেলেটকে জানিয়েছেন, কাশ্মীরে যে পদক্ষেপ নেওয়া হয়েছে, তাতে পরিস্থিতি স্বাভাবিক হচ্ছে৷ রাষ্ট্রসংঘের মানবাধিকার কাউন্সিলের ৪২ তম সম্মেলনে ভারত পাকিস্তানের বিরুদ্ধে সরব হয়েছে৷ নয়াদিল্লির কথায়, পাকিস্তান কাশ্মীর নিয়ে অপপ্রচার করছে৷ সেইসঙ্গে সন্ত্রাস রফতানি করছে তারা৷ আগেই রাষ্ট্রসংঘের মানবাধিকার কাউন্সিলে পাকিস্তানের মিথ্যাভাষণের কড়া জবাব দিয়েছে ভারত।
সীমান্ত সন্ত্রাস নিয়ে রাষ্ট্রসংঘে পাকিস্তানের বিরুদ্ধে ক্ষোভ প্রকাশ ভারতের